b'\n_START_ARTICLE_\nVzhodnokitajsko morje\n_START_PARAGRAPH_\nVzhodnokitajsko morje (poenostavljena kitaj\xc5\xa1\xc4\x8dina \xe4\xb8\x9c\xe6\xb5\xb7\xe5\x9b\xbd\xe6\xb5\xb7, tradicionalna kitaj\xc5\xa1\xc4\x8dina \xe6\x9d\xb1\xe4\xb8\xad\xe5\x9c\x8b\xe6\xb5\xb7, korejsko \xeb\x8f\x99\xec\xa4\x91\xea\xb5\xad\xed\x95\xb4, japonsko \xe6\x9d\xb1\xe3\x82\xb7\xe3\x83\x8a\xe6\xb5\xb7 "vzhodno morje \xc5\xa0ina") je obrobno morje, vzhodno od Kitajske. Predstavlja obmo\xc4\x8dje Tihega oceana v velikosti 1.249.000 kvadratnih kilometrov. Na vzhodu ga omejujeta japonski otok Kju\xc5\xa1u ter oto\xc4\x8dje Rjukju, na jugu ju\xc5\xbenokitajsko morje in\xc2\xa0na zahodu azijska celina. Morje se povezuje z Japonskim morjem\xc2\xa0preko Korejske o\xc5\xbeine, na severu pa se odpira v Rumeno morje. Meji na Ju\xc5\xbeno Korejo, Japonsko, Tajvan in Ljudsko republiko Kitajsko.\n_START_SECTION_\nGeografija\n_START_PARAGRAPH_\nVzhodnokitajsko morje predstavlja obmo\xc4\x8dje Tihega oceana v velikosti 1.249.000 kvadratnih kilometrov. Na vzhodu ga omejujeta japonski otok Kju\xc5\xa1u ter oto\xc4\x8dje Rjukju, na jugu ju\xc5\xbenokitajsko morje in na zahodu azijska celina. Morje se povezuje z Japonskim morjem preko Korejske o\xc5\xbeine, na severu pa se odpira v Rumeno morje. Meji na Ju\xc5\xbeno Korejo, Japonsko, Tajvan in Ljudsko republiko Kitajsko. Najve\xc4\x8dja reka, ki se zliva v vzhodnokitajsko morje, je Jangce._NEWLINE_Med leti 1849 in 1892 so na obmo\xc4\x8dju za kiti vrste\xc2\xa0Eubalaena japonica lovile ameri\xc5\xa1ka kitolovke.\n_START_SECTION_\nImenovanje\n_START_PARAGRAPH_\nMorje se na Kitajskem imenuje Vzhodno morje (\xe6\x9d\xb1\xe6\xb5\xb7; D\xc5\x8dng H\xc7\x8ei) in je eden od \xc5\xa1tirih morja kitajske literature. Obstajajo tri druga morja, eno za vsako od \xc5\xa1tirih smeri neba. Do druge svetone vojne se je morje v japon\xc5\xa1\xc4\x8dini imenovalo\xc2\xa0\xe6\x9d\xb1\xe6\x94\xaf\xe9\x82\xa3\xe6\xb5\xb7 (Higa\xc5\xa1i \xc5\xa0ina Kai; "Vzhodno morje \xc5\xa0ina"). Od leta 2004 je standardni zapis z enako izgovorjavo\xc2\xa0\xe6\x9d\xb1\xe3\x82\xb7\xe3\x83\x8a\xe6\xb5\xb7. Navadno imenovanje za morje v indonezijskem jeziku je\xc2\xa0Laut Cina Timur (\xc2\xbbVzhodnokitajsko morje\xc2\xab), leta 2014 pa so pre\xc5\xa1li na uradno ime\xc2\xa0Laut Tiongkok Timur. Kljub temu se v mnogih publikacijah in medijih \xc5\xa1e vedno uporablja staro ime.'